ועדת הכספים, כנסת 25, פרוטוקול מספר 99, 2023-04-27 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  אני מבקש רק לדעת מי נמצא מרשות המסים? מישהו בכיר?     

קריאה: שי אהרונוביץ'

משה גפני: בוקר טוב

משה גפני:  יש תקנות של שר האוצר על עבודה במשמרות

משה גפני:  למה זה לא מגיע אלינו?     

יצחק אהרונוביץ': אין לי מושג

יצחק אהרונוביץ':  אני אבדוק

יצחק אהרונוביץ':  זה הוגש לשר האוצר

משה גפני: שר האוצר חתום

משה גפני:  למה זה לא מגיע אלינו? זה פוגע בעובדים

משה גפני:  אם יש ויכוח לגבי התקנות – אני מבין, אבל התקנות מוכנות, השר חתם

משה גפני:  מישהו יודע לענות לי?     

יצחק אהרונוביץ': אני אבדוק את זה

משה גפני: בסדר, אז אני רוצה לדעת במהלך הישיבה

משה גפני:  אם כן – שיגיע

ינון אזולאי: באמת חשבת שיש מישהו שיודע לענות לך עכשיו?     

משה גפני: כן, מה חשבת?     

ינון אזולאי: אני לא חשבתי

ינון אזולאי:  חשבתי מה אתה חושב

אימאן ח'טיב יאסין: השאלה אם זה רק עכשיו, או לתמיד?     

משה גפני: זה סתם פוגע בעובדים

משה גפני:  אלה תקנות מוכנות

קריאה: אולי זה הולך לוועדה אחרת? נגעתי בנקודה רגישה

משה גפני: ולדימיר, אתה ביקשת הצעה לסדר

ולדימיר בליאק: בוקר טוב

ולדימיר בליאק:  אני רוצה להכיר לך את המוצר הזה: חלב 3%

ולדימיר בליאק:  מיום שני הקרוב זה יעלה לך שקל נוסף

ולדימיר בליאק:  מיום שני הקרוב, כל מוצרי החלב שבפיקוח יעלו ב-16%

ולדימיר בליאק:  כל משפחה בישראל תשלם עוד 50 ₪ בחודש; 600 ₪ בשנה

ולדימיר בליאק:  אני שואל אתכם: איפה אתם, הממשלה? איפה שר האוצר? איפה שר החקלאות? איפה שר הכלכלה? איפה אתה, אדוני? כי אני יודע שזה חשוב לך

משה גפני: נכון

ולדימיר בליאק: אני יודע שאתה לפחות מתיימר לייצג פה את השכבות החלשות

משה גפני: אני לא מתיימר

ולדימיר בליאק: אז למה אתם שותקים? - -      

משה גפני: אני לא מתכוון לשתוק

ולדימיר בליאק: - - 16%

ולדימיר בליאק:  איפה אתם? כמה דיונים אנחנו ניהלנו בחודשיים האחרונים על הנושא הזה?     

משה גפני: הנושא נדון בוועדת הכלכלה

משה גפני:  אני אדבר עם - - -     

ולדימיר בליאק: הרי, נבחרתם על הבטחת הורדת יוקר המחיה

ולדימיר בליאק:  איפה אתם באירוע הזה? זה דבר אחד

ולדימיר בליאק:  הדבר הנוסף: זה חשוב שאנחנו מנהלים פה דיונים על חוק ההסדרים

ולדימיר בליאק:  אני באמת מרגיש שחזרנו לשפיות, במידה מסוימת, בכנסת הזו, אבל אני חושב שאנחנו חייבים, בדיוני התקציב, לחזור לשאלה המקורית

ולדימיר בליאק:  אנחנו רואים שהכנסות המדינה יורדות מתחילת השנה

ולדימיר בליאק:  11% ירידה בחודשיים הראשונים של שנת 2023

ולדימיר בליאק:  אנחנו צריכים לשאול את עצמנו: האם התקציב הזה בכלל רלוונטי? האם יעד הגירעון, של 0

ולדימיר בליאק: 9, הוא יעד שהממשלה יכולה לעמוד בו? יכול להיות שזה בכלל לא רלוונטי, לאור הורדת אופק דירוג האשראי ולאור הירידה בהשקעות

ולדימיר בליאק:      זה היה צפוי; אני לא רוצה להזכיר למה זה קרה, כי זה ברור למה זה קרה; זה חוסר אחריות שלכם, אבל אנחנו צריכים לשאול את עצמנו, את שר האוצר ואת אגף התקציבים, עד כמה הצעת התקציב, נכון להיום, היא בכלל רלוונטית? אני שוב קורא לך לנהל דיונים בנושא הזה ולעשות את הכל כדי למתן את העלייה במחירי החלב

ולדימיר בליאק:  גם אם אתם לא מסוגלים – לכו הביתה

משה גפני: תודה רבה

משה גפני:  אימאן, בבקשה

אימאן ח'טיב יאסין: בוקר טוב לכולם

אימאן ח'טיב יאסין:  אני גם רוצה להצטרף לאותה הבקשה של ידידי, ח"כ ולדימיר, בקשר ליוקר המחיה

אימאן ח'טיב יאסין:  אנחנו מדברים על מוצר בסיסי, שכל בית משתמש בו; גם השכבות הכי מוחלשות, שלהן אין את האפשרות לקנות את הדברים הפריווילגים, כמו גבינות וכל מיני מוצרים תוצרת חו"ל

אימאן ח'טיב יאסין:       ההצעה העיקרית שלי, שאני רוצה להעלות על שולחן הוועדה היום, ואני מצפה שכבודו ייקח את זה בחשבון גם מבחינה תקציבית וגם מבחינת פוליטיקה ומדיניות של הממשלה, כחבר בממשלה הזו, הוא כל הנושא של פשיעה ואלימות בחברה הערבית

אימאן ח'טיב יאסין:  לצערי הרב, אנחנו קמנו היום לנרצח ה-60 בחברה הערבית

אימאן ח'טיב יאסין:  תאר לעצמך, 60 משפחות, שיש להם מעגלים; ילדים, נשים

אימאן ח'טיב יאסין:  אני לא יכולה לתאר לעצמי את מה שקורה

אימאן ח'טיב יאסין:  בתקופה הזו בשנה שעברה היינו על 23 נרצחים, אבל זה לא עניין של מספרים

אימאן ח'טיב יאסין:       למה אני מעלה את זה פה? בשבוע שעבר היה אירוע של אלימות בעיר - - -, והייתי מעורבת ישירות, כי אני מכירה את הצדדים

אימאן ח'טיב יאסין:  משפחה למופת, כולם אנשי חינוך, מורות ומורים

אימאן ח'טיב יאסין:  אחד מהם נורה ברגליים שלו, ומאושפז בבית החולים, אחרי שהתחנן בפני זה שירה בו שלא יירה בחלק העליון, אלא ברגליים

אימאן ח'טיב יאסין:  אני מבקשת, כי אחרי שהבן אדם אושפז – עדיין אותו רכב מסתובב סביב הבתים שם, ורוצה לעשות עוד מעשה

אימאן ח'טיב יאסין:  כשאני מתקשרת לקצין התחנה במשגב ומבקשת שיתגבר סיירת בתוך השכונה, כי בלילה יש שם חושך נוראי ואין חשמל בכביש, הוא אומר לי: "אני לא יכול

אימאן ח'טיב יאסין:  אין לי ניידות

אימאן ח'טיב יאסין:  את יושבת שם בכנסת – תביאו תקציבים"

אימאן ח'טיב יאסין:  אני אומרת לו: "יש פה נקודה חמה", והוא אומר לי: "יש לי מלא נקודות"

אימאן ח'טיב יאסין:      אדוני, הגיע הזמן שהממשלה הזו תקיים ולו אחת מההבטחות שלה

אימאן ח'טיב יאסין:  אחת

משה גפני: תודה רבה

משה גפני:  כן, נעמה

נעמה לזימי: שלום

נעמה לזימי:  מה שלומכם? אז אני מחזירה את כולנו לחיים עצמם, אחרי חג העצמאות

נעמה לזימי:  ביום שני אחר הצוהריים, נודע לי שהמרפאה לבריאות הנפש בעכו עומדת להיסגר; המטופלים כבר קיבלו הודעות, העובדים הסוציאליים, הפסיכולוגים וכל מי שעובד שם – יודעו

נעמה לזימי:  מהי הסיבה לכך, הרב גפני? הסיבה היא שמנהל המרפאה קיבל קידום, ופשוט החליטו שלא להוציא מכרז למנהל חדש בטענה שאין, ולסגור מרפאה לבריאות נפש בעכו, כאילו תושבי הסביבה לא זכאים לסיוע בתקופה הזו

נעמה לזימי:      כבוד יו"ר הוועדה, ביום ראשון קיימתי דיון על ההשלכות של התקופה האחרונה על בריאות הנפש בקרב צעירים וצעירות

נעמה לזימי:  המחקרים שהוצגו בדיון הראו שהאפקט המצטבר, בגלל הפגיעה הנפשית בזמן הקורונה, לצד התקופה האחרונה – הוא אפקט מאוד בעייתי

נעמה לזימי:  אנחנו יודעים שייבוש השירותים בפריפריה, ושהפגיעה בבריאות הנפש מאז הרפורמה ב-2011 הם כבר גם כך גדולים מדי, אז עכשיו גם סוגרים מרפאה לבריאות נפש?     אני כן אגיד, למען הגילוי הנאות: ישר יצרתי קשר עם שר הבריאות החדש, משה ארבל, שכתב לי: "אני מטפל", אבל עדיין, למרות פרסומים – ההחלטה נותרה בעינה

משה גפני: מתי הם אמורים לסגור אותה?     

נעמה לזימי: ב-01 במאי

נעמה לזימי:  ההודעות יצאו בסוף אפריל, אבל נודע לי ביום שני

נעמה לזימי:  יש לנו את היכולת לבקש ממקבלי ההחלטות לעצור

קריאה: מה הסיפור שם?     

נעמה לזימי: הסיפור הוא שמנהל המרפאה קיבל קידום - -      

אימאן ח'טיב יאסין: זה לא קידום - - -     

נעמה לזימי: 	ואז לא הוציאו מכרז חדש, אלא פשוט העבירו את כל המרפאה למקום אחר

נעמה לזימי:  אתה יודע עד כמה המענים האלה בעייתיים גם כך

נעמה לזימי:  היום, בפריפריה מחכים לפסיכולוג בין שנה לשנתיים, כשבמרכז זה כשמונה חודשים

נעמה לזימי:  היום גם יש כבר זמני המתנה לפסיכולוג פרטי, אז זה לא מדבר רק על הבעיה המעמדית

נעמה לזימי:  אי אפשר לייבש, לרסק ואז לדבר על ישראל השנייה, על מענים ועל פריפריה

נעמה לזימי:  זה הזוי

נעמה לזימי:  אני מבקשת, כבוד יו"ר הוועדה: בוא נפעל בנושא הזה יחד, ונדאג שלא יסגרו את המרפאה הזו בעוד כמה ימים

אימאן ח'טיב יאסין: כבוד היו"ר, רק משפט אחד, הצעה לסדר

אימאן ח'טיב יאסין:  אני מכירה את הסיפור מבפנים

אימאן ח'טיב יאסין:  אח שלי הוא רופא פסיכיאטר שעובד שם, ויש החלטה לסגור את המרפאה הזו ממזמן

משה גפני: למה?     

אימאן ח'טיב יאסין: לא יודעת

אימאן ח'טיב יאסין:  הוא נאלץ לחפש מקום עבודה אחר

אימאן ח'טיב יאסין:  הוא התחיל לעבוד בכללית

אימאן ח'טיב יאסין:  אם הם היו רוצים להשאיר שם את העובדים - - -     

משה גפני: הוא עובד של מי?     

אימאן ח'טיב יאסין: של משרד הבריאות

אימאן ח'טיב יאסין:  אם היו רוצים להשאיר את המרפאה – היו יכולים לתגמל את העובדים כמו שצריך, ולהשאיר אותם

אימאן ח'טיב יאסין:  אני גם כתבתי מכתב בעניין

נעמה לזימי: הרב גפני, אני אעביר לך את המכתב ששלחתי בנושא

נעמה לזימי:  אני אשמח שתראה אם יש מה לעשות

משה גפני: תודה רבה

משה גפני:  ינון, בבקשה

ינון אזולאי: תודה, אדוני היושב-ראש

ינון אזולאי:  אני יודע שאולי זה קצת יפתיע, אבל רציתי להעלות שניים מתוך שלושת הדברים שהועלו פה

ינון אזולאי:  זה טבעי שחברי אופוזיציה - -      

משה גפני: סביר להניח

ינון אזולאי: אבל זה צריך להיות טבעי שגם אנחנו, כחברי קואליציה, נילחם על זה

ינון אזולאי:  אמר ולדימיר על החלב, שיעלה בקרוב לשקל

ינון אזולאי:  אין לנו להשליך את זה על ועדת המחירים, וכל הסיפורים שמזמן היא התכנסה, עלתה או לא עלתה

ינון אזולאי:  יש פה יוקר מחיה שצריך לטפל בו במשמרת שלנו, והתפקיד שלנו כחברי קואליציה, ככנסת, הוא לטפל ביוקר המחיה, בנושא החלב ובשאר הדברים

ינון אזולאי:  נכון שזה נידון בוועדת הכלכלה, אבל גם אנחנו צריכים לתת לזה מענה

ינון אזולאי:       לגבי מה שאמרה חברת הכנסת אימאן – זה דבר מזעזע

ינון אזולאי:  60 הרוגים בפחות מחמישה חודשים

ינון אזולאי:  בשנה שעברה באותו הזמן היו כ-20 הרוגים

ינון אזולאי:  יש פה אוזלת יד

ינון אזולאי:  עכשיו, יבואו ויגידו לך שיש משפחות שיודעות מי זה וסותמות את הפה

ינון אזולאי:  התפקיד של המשטרה הוא לפתוח את הפה לאותם אלה שיודעים; זו לא חוכמה לזרוק את זה עליהם

ינון אזולאי:  אם אנחנו היום שותקים שם – מחר זה יזלוג לרחוב הכללי, וזה לא משנה איפה האדם יהיה

ינון אזולאי:  בסופו של דבר, כשאנחנו מדברים על נשק שנכנס לשם – הוא זולג לכולנו, ולא יעזור כלום

ינון אזולאי:  אתמול היה אירוע של ירי באלעד

ינון אזולאי:  מה אתם חושבים, שכל אחד יחזיק רישיון בנשק?      

נעמה לזימי: ינון, אבל מה זו אוזלת יד? כשהשר לביטחון לאומי עסוק בלחפש דגלים בתוך מבנים בפיתות – זו בושה

ינון אזולאי: נעמה, עזבי

ינון אזולאי:  אני לא מדבר על שר כזה או אחר

ינון אזולאי:  אני מדבר על ממשלה שבה כולנו צריכים לתת את הדגש על החברה הערבית, ועל כל דבר אחר ברמת הפשיעה

ינון אזולאי:  אני לא ידעתי על מה שאת אמרת; את אומרת שדיברת עם השר משה ארבל, ואני מוכן גם לנסות ולהיכנס לנושא הזה כבר היום, ולדבר איתו תוך כדי

ינון אזולאי:  אני מכיר את המקום

ינון אזולאי:  כתושב עכו, הייתי מכיר ויודע עד כמה הוא מציל, ועד כמה יש בו צוואר בקבוק, שלא מצליחים להיכנס בעומקו

נעמה לזימי: עליך אני סומכת; גם עליך, הרב גפני

משה גפני: תודה רבה

משה גפני:  אני ביקשתי מהעוזר שלי לבדוק בוועדת הכלכלה האם מחיר החלב אכן עולה

משה גפני:  אני אתאם את זה עם דוד ביטן; אני חושב שאנחנו צריכים לדון על זה גם כאן

משה גפני:  אני סבור שזה דבר חמור וצריך לטפל בזה

משה גפני:  לגבי עכו – אנחנו נדבר עם משה ארבל

משה גפני:  אני מתאר לעצמי, לפי מה שאימאן אמרה, שזהו תהליך ארוך

משה גפני:  זה דבר שצריך לטפל בו

משה גפני:       יהיה דיון השבוע גם על הנושא של הכנסות המדינה, בגלל שיהיה דיון על נושא המסגרות הפיסקליות

ולדימיר בליאק: בסוף זה מספרים

ולדימיר בליאק:  אם לא נעמוד ביעד ההכנסות - - -     

עודד פורר: אולי יחזירו את המיסוי על המשקאות הממותקים, כי המחיר לא ירד

ולדימיר בליאק: נכון

ולדימיר בליאק:  יעבירו את המס לחברה - - -     

ינון אזולאי: עודד, להזכירך, גם במחיר החמאה עיגלו, ובסוף עלה לנו יותר בייבוא

ינון אזולאי:  אתה יכול כך לעשות עד מחר, אבל בשבוע שעבר היית על זה

משה גפני: עודד הגיע עם הנושא של המשקאות הממותקים - - -     

עודד פורר: לא הגעתי; בסך הכל הגעתי לנושא של מיסוי המקרקעין

עודד פורר:  לא התאפקתי עם הערת ביניים, זה הכל

ינון אזולאי: הרב גפני, אתה יודע למה עודד פה?     

משה גפני: אני קיבלתי את הדברים שאמרו ולדימיר והחברים

משה גפני:  אני חושב שזה דבר נכון וצריך לטפל בזה

ינון אזולאי: נכון

משה גפני: לרגע לא אמרתי: "בואו נעשה את החשבון של מה היו ההעלאות במשך השנה הקודמת"

משה גפני:  זה לא רלוונטי בכלל

משה גפני:  צריך לטפל בהעלאות של עכשיו

ינון אזולאי: אבל אתה יודע למה עודד פה?     

עודד פורר: אני פה בשבילך

ינון אזולאי: כי ביום שני אתה לא עשית הצבעות בשביל אימאן ח'טיב, ואמרת, כנראה, לחמד עמאר שאתה לא יודע אם ביום חמישי יהיו הצבעות או לא - - -     

משה גפני: כן, בגלל החג של הדרוזים

ינון אזולאי: נכון

ינון אזולאי:  אז הוא עכשיו הוא שלח את עודד כדי לוודא שאין הצבעות

ינון אזולאי:  זה הסיפור

עודד פורר: כשיש דיון – אנחנו פה

עודד פורר:  מה הבעיה?     

קריאה: אתה חזק, אתה

משה גפני: אני עובר לסדר היום

משה גפני:  בסדר? בודקים לי את העניין של המשמרות?     

ולדימיר בליאק: זה מאוד חשוב, כי אם לא נעביר את זה – אנשים לא יקבלו את הכסף

משה גפני: נכון

יצחק אהרונוביץ': התכתבנו עם מנהל מחלקת החקיקה, ישי פרלמן, שחולה ולא הגיע היום, והוא אומר שהוא לא ידע שהשר חתם

יצחק אהרונוביץ':  הבנתי שכן, אז אנחנו בודקים את זה גם מול לשכת השר

משה גפני: הם לא יקבלו את הכסף אם זה לא יאושר

ולדימיר בליאק: אנשים לא יקבלו את הכסף

ינון אזולאי: הם אומרים שהם לא ידעו שהשר חתם; יכול להיות שאין להם את המכתב

ינון אזולאי:  אתה יכול לשלוח להם אותו?     

ולדימיר בליאק: זה בעיקר פועלים, כן?     

משה גפני: אתה רוצה שאעביר לך את זה?     

קריאה: טוב שיש ועדת כספים, שאתה יכול להעביר לממשלה

משה גפני: אבל תחזיר לי את זה

יצחק פינדרוס: הרב גפני, ועדת הכספים היא הפתרון לבעיות של דואר ישראל

משה גפני: תודה רבה

משה גפני:  פרק ד', מיסוי בשוק הדיור, סעיפים 5(1)(ב), 5(3) ו-6 שחלוף דירות

עודד פורר: אני יכול לקבל גם טאבלט? אמנם אני אזרח סוג ב' פה - - -     

ינון אזולאי: לא, פשוט קודם כל הקבועים; לא שמו לחמד עמאר כי ידעו שהוא לא מגיע, לא בגלל משהו אחר

אימאן ח'טיב יאסין: מישהו ירש את המקום הזה?     

ינון אזולאי: חמד עמאר לא הגיע, בגלל זה לא שמו לו את הטאבלט

עודד פורר: לא חשבתי שתתעסקו כל כך הרבה בכך שלחמד יש חג היום

ינון אזולאי: למה לא? אנחנו מתעסקים בכל החגים ומברכים

משה גפני: טוב, בבקשה, מי מציג את החוק?     

יפתח עשהאל: יפתח עשהאל מאגף תקציבים

משה גפני: זה לא טוב שזה מסתיר

יפתח עשהאל: לזוז אחד ימינה?     

משה גפני: כן, טיפה

ינון אזולאי: ימינה זה תמיד טוב

משה גפני: בבקשה

יפתח עשהאל: אני אתחיל עם רקע מהיר, כי יהיו לנו כמה דיונים של מיסוי מקרקעין לאורך היום

יפתח עשהאל:  התכנית שאנחנו מציגים היום היא חמישה צעדים בתחום המיסוי, שיש להם שתי מטרות עיקריות: דבר ראשון, למקד את ההטבות בדירה ראשונה ולהיטיב איתם, ודבר שני, עידוד של הגדלת היצע ושחרור דירות לשוק

משה גפני: אולי תגידו עובדות, ולא פרשנות? אנחנו יודעים שאתם הולכים להקל על דירה ראשונה וכו'

משה גפני:  כל דבר שאתם מביאים לכאן, מטרתו להקל ולהיטיב; המילה הזו לא יורדת משפתכם

משה גפני:  תגיד מהן העובדות

משה גפני:  אנחנו נחליט עם זה להיטיב או לקלקל, או אם לצטט את מה שסמוטריץ' אמר כשהוא היה חבר בוועדה כשזה עלה לדיון

משה גפני:  אני מציע לא להסתכן בלהגיד את המילה "להיטיב"

יפתח עשהאל: בסדר גמור

יפתח עשהאל:  אני אגע בארבעה צעדים שנדבר עליהם לאורך היום וגם בהמשך השבוע

יפתח עשהאל:  אחר כך נמשיך לצעד שאנחנו מדברים עליו בדיון הזה

יפתח עשהאל:       (הצגת מצגת)     אני אתחיל מצד שמאל ולמטה: אלה שני צעדים שבאים לעודד היצע של בניית דירות, על ידי הטבה מאוד משמעותית על מס שבח לקרקעות

יפתח עשהאל:  מי שלא ישתמש בהטבה ויבחר שלא לממש את זכויות הבנייה שלו – תהיה לו החמרה במיסוי

יפתח עשהאל:  הרחבת ההטבות במיסוי והתחדשות עירונית, ובעיקר תמ"א 38, זה נידון בוועדת הפנים; ותיקון העיוות של דירות יוקרה, שנדבר גם על זה בהמשך

יפתח עשהאל:      זה היה הרקע הכללי; אני ממשיך לדיון של היום

יפתח עשהאל:  היום אנחנו מדברים על דירות בהמתנה

יפתח עשהאל:  יש דבר שנקרא "משחלפים"

יפתח עשהאל:  כשמשפרי דיור רוכשים דירה חדשה – עד שהם מוכרים את הדירה הקודמת, אנחנו לא רוצים לעשות אותם כמשקיעים

יפתח עשהאל:  הרי, הם לא משקיעים; הם לא מחזיקים בדירה שנתיים-שלוש, אלא עד שהם מוכרים את הקודמת

יפתח עשהאל:  הבעיה היא משך הזמן בין הקנייה למכירה

יפתח עשהאל:  מאז 2016 ועד 2021 היא הייתה 18 חודשים; הוראת השעה נגמרה, וזה חזר להיות שנתיים

ינון אזולאי: לפני 2016 זה היה 24 חודשים, ב-2016 הפכנו את זה ל-18 ועכשיו זה חוזר ל-24

יפתח עשהאל: בדיוק

יפתח עשהאל:  ואנחנו מבקשים להוריד ל-12 חודשים

יצחק פינדרוס: זוהי הטבה?     

יפתח עשהאל: לא, זוהי ההחמרה

ינון אזולאי: הוא אמר שהוא מיטיב

קריאה: זו הטבה שלהם

קריאה:  הוא מיטיב איתם

יפתח עשהאל: זה דווקא צעד שלא מכניס לנו כסף

יפתח עשהאל:  אני אסביר לכם למה אנחנו באים ועושים את הצעד הזה

משה גפני: החברים עוקבים אחריך, אבל אני לא מצליח לא להבין; אני לא למדתי באוניברסיטה

משה גפני:  אם אתה יכול, תתמקד רק במה שאנחנו מדברים עליו

ינון אזולאי: במילים אחרות, הוא אומר: להתמקד רק בהטבה

עאידה תומא סלימאן: זה לא קשור ללימודים אקדמיים; אלה הפרעות קשב

אימאן ח'טיב יאסין: עוד יותר גרוע, עאידה

יפתח עשהאל: כמו שאמרנו בפעם הקודמת, המטרה שלנו היא לעשות מיסוי כמה שיותר ממוקד בבעלי אמצעים, וכמה שיותר מגדיל היצע ומיטיב עם כלל השוק

משה גפני: אני זוכר שכשקיימנו את הדיון הזה והגדרנו את זה ל-18 חודשים, אנחנו אמרנו: יש מצבים בהם בן אדם רוצה למכור את הדירה, ויש את כל ההוכחות לכך שהוא רוצה למכור את הדירה – ולא מצליח

משה גפני:  זאת אומרת, מטילים עליו מס רכישה באופן לא צודק

משה גפני:  לכן, אתם הסכמתם להגדיל את המספר ל-18 חודשים

משה גפני:  עכשיו אתם רוצים להוריד את זה לשנה?     

ינון אזולאי: במקור זה היה 24 חודשים

שולמית אלוני: אולי נגיד בצורה מסודרת את הרקע

שולמית אלוני:  עד לשנת 2016, ראו במי ששחלף דירה כמחזיק דירה יחידה, אם זה נעשה בתקופה של כ-24 חודשים

שולמית אלוני:  במהלך שנת 2016, הבאתם את החקיקה וביקשתם לקבוע את זה לתקופה של שנה

יפתח עשהאל: נכון

יפתח עשהאל:  בתקופת השר כחלון

שולמית אלוני: הנושא הזה עורר התנגדויות מצד חברי הוועדה, כשבסוף הוחלט להאריך את זה לתקופה של שנה וחצי ולקבוע את זה בהוראת שעה עד ה-30 באפריל 2021, וזה הוארך בעקבות הבחירות שהיו

שולמית אלוני:  עכשיו, הם מבקשים לחזור אחורה ולקבוע שוב שהשחלוף יתאפשר בתוך תקופה של שנה

משה גפני: מי זה ערן ניצן? הוא לא נמצא?     

יפתח עשהאל: הוא לא נמצא

יפתח עשהאל:  היום הוא ראש הוועדה המחוזית, תל אביב

משה גפני: כשהוא מעלה את זה פה לדיון, הוא מבקש להגביל את זה ל-12 חודשים, כדי להגביר את המוטיבציה של אדם למכור את דירתו

משה גפני:  בצלאל סמוטריץ' אומר לכם - - -     

ינון אזולאי: מי זה בצלאל סמוטריץ'? שהיה אז חבר כנסת ושר היום?     

משה גפני: מהבית היהודי

משה גפני:  כתוב, אני קורא מהפרוטוקול

ינון אזולאי: רק תגיד לי אם זה אותו אחד שהוא שר היום

משה גפני: אין בצלאל סמוטריץ' שני

עאידה תומא סלימאן: וטוב שכך

עודד פורר: אני לא בטוח; יכול להיות שיש שתי פנים, אולי

ולדימיר בליאק: אבל הוא שר בשני משרדים, אז יש שניים לפחות

משה גפני: זה בצלאל סמוטריץ

משה גפני:  אתם אמרתם שזה יגדיל את המוטיבציה למכור את הדירה, ואמר בצלאל סמוטריץ', בצדק, שאתם חיים בלה-לה לנד

משה גפני:  בן אדם רוצה למכור – הוא לא מצליח למכור

עודד פורר: עוד משהו שהשתנה, שאתם גם לא לוקחים בחשבון, זה הריביות והיכולת של אנשים לקחת משכנתאות היום

עודד פורר:  אנחנו נמצאים בשוק שונה לגמרי

עאידה תומא סלימאן: כבר מדווח על האטה בשוק המכירות

נעמה לזימי: לא רק האטה; לא פעם זה גם דורש שיפוץ, ושיפוץ מצריך זמן

נעמה לזימי:  הרי, לא מסתכלים על מעבר בתור: "רגע קניתי – רגע עברתי"

נעמה לזימי:  לאנשים יש תהליך בין מעבר למעבר

נעמה לזימי:  אני לא בטוחה איזו הזדמנות כלכלית יש להם בשנתיים האלה

יפתח עשהאל: אנחנו עברנו פה את השר

יפתח עשהאל:  ישבנו איתו והצגנו לו את הנתונים, והוא לא מופתע מהרפורמה הזו

יפתח עשהאל:  השקף ששכנע אותו הוא השקף הזה, שמראה מי נהנה מההטבה הזו; זו הטבה שנהנה ממנה מי שיש לו שכר ממוצע של 32,000 ש"ח; פי 2 מהשכר הממוצע במשק

יצחק פינדרוס: הוא היחידי שמסוגל לרכוש היום דירה במדינת ישראל

יפתח עשהאל: אבל אם אתה משווה את זה למי שרוכש דירה יחידה – אלה נתונים אחרים לגמרי

יפתח עשהאל:  הרי, מי יכול להרשות לעצמו להחזיק שתי דירות בו זמנית לתקופה של שנתיים? ועל חשבון מי זה מגיע? על חשבון מי שרוצה לרכוש את הדירה

יפתח עשהאל:  אנחנו רואים שמי שיכול לאפשר לעצמו – מחכה לפיק מחירים ומוכר רק אז

יפתח עשהאל:  קבלנים שצריכים למכור, כי הם צריכים לממש את הדירות שהם בנו – מורידים מחירים

יפתח עשהאל:  מי לא מוריד מחירים? דירות יד שנייה

יפתח עשהאל:  ולמה זה? כי הם יכולים לחכות עוד

יפתח עשהאל:  הראשונים שלא ממתינים ומורידים הם בעלי ההכנסות הנמוכות

עודד פורר: הם לא יכולים לחכות

עודד פורר:  הוא לא ימכור את הדירה לפני שיש לו בית לעבור אליו

נעמה לזימי: בדיוק

נעמה לזימי:  זה לוקח זמן

יפתח עשהאל: זה כבר אחרי טופס 4 ואחרי רכישת הדירה החדשה

יפתח עשהאל:  היום זו הטבה של אנשים עם אמצעים, שיכולים לאפשר לעצמם להחזיק שתי דירות ולא להתפשר על המחיר, והם משאירים את מחירי הדירות למעלה על חשבון רוכשי הדירות

משה גפני: מה עם אותם אנשים שנמצאים בדירה, וזו הדירה היחידה שלהם, שקונים במקום אחר ולא מצליחים בינתיים למכור את הדירה? יש לנו ויכוח על כמה זמן פרק הזמן שאנחנו מאפשרים להם הוא רלוונטי

משה גפני:  לא איש עשיר, אלא איש שזו הדירה היחידה שלו, והיא גם לא תהיה דירה שנייה, כי הוא מוכר את הדירה הזו, אבל לוקח לו זמן עד שהוא מוצא קונה, משפץ ועושה את מה שצריך לעשות

משה גפני:  למה אתם הולכים חזרה ל-12 חודשים? זה לא ריאלי

משה גפני:  כמעט אמרתי שזה לה-לה לנד, אבל אני אומר, כי אני לא יודע מה זה

ינון אזולאי: כי אתה לא יודע מה יציעו לך כשתהיה שר האוצר

משה גפני: בדיוק

אסף וקסלר: אסף וקסלר, אגף תקציבים

אסף וקסלר:  ברוב המקרים, ובדוגמאות שאתה נותן, אנחנו רואים את השוק מתנהג כך

אסף וקסלר:  כדי לממן את הדירה השנייה שהוא רוכש, הוא צריך למכור את הדירה שבבעלותו

יצחק פינדרוס: הוא לוקח הלוואת בלון

יצחק פינדרוס:  אנחנו חיים את המציאות; זה מה שהוא עושה

משה גפני: מה הוא לוקח?     

אסף וקסלר: הלוואת בלון, בריבית מאוד משמעותית

אסף וקסלר:  זה בדיוק הרעיון: להגדיש את השוק

אסף וקסלר:  אנחנו רוצים שדירות ייכנסו שוב בחזרה לשוק

אסף וקסלר:  בסוף, אנחנו לא רוצים שאנשים יישבו על מספר דירות, שאולי גם לא יחזרו להיות מושכרות - - -     

יצחק פינדרוס: עודד אמר נכון: עליית הריבית היא סיבה נוספת לכך שהוא ימכור

יצחק פינדרוס:  זה מספיק; למה אתם צריכים להוסיף גם את זה?      

אסף וקסלר: אותן דירות שיחזרו היום לשוק וימכרו, הן דירות שהבעלים שלהן נהנו מעליית מחירים של כ-30% רק בשנתיים האחרונות

עודד פורר: אבל אנחנו לא שם; אין יותר עליית מחירים

עודד פורר:  << אורח >>  כל עליות המחירים האלה הן פיקציה; בסוף, זו דירת המגורים שלו והוא הולך לקנות דירת מגורים, אז הוא מוכר יותר יקר וקונה יותר בזול

משה גפני: ולכן, מה אתם מציעים?     

אסף וקסלר: המנגנון אומר שמיום קבלת טופס 4, או מיום הכניסה לדירה החדשה, יש לך כ-12 חודשים למכור את הדירה הקודמת שלך כדי להנות מהטבות המס של דירה יחידה

משה גפני: אנשים אומרים ש-12 חודשים זה לא ריאלי ושהם לא מספיקים בחלק מהמקרים

משה גפני:  אין לו עניין להחזיק את הדירה השנייה

יפתח עשהאל: בסוף, ירידת מחירים היא לא דבר רע, אלא דבר שבירכנו עליו

יפתח עשהאל:  אנחנו חושבים שחלק מהתוצאות של ירידת מחירים הן שאנשים צריכים להתפשר על המחיר בו הם מוכרים את הדירה

נעמה לזימי: אז אתה אומר שאתה רוצה לסחוט את הזוגות הצעירים להוריד מחירי דיור

נעמה לזימי:  אתה אומר: יהיה להם את פרק הזמן הקצר הזה, שידוע לכל הציבור; גם למשקיעים

אסף וקסלר: הפוך

אסף וקסלר:  מי שנהנים מההטבה הזו, ויש להם את היכולת להחזיק את הדירה למשך הרבה זמן, הם לא אותם הזוגות שצריכים למכור את הדירה הראשונה כדי לממן את השנייה; אלה זוגות שיש להם את היכולת להחזיק את הדירה לאורך זמן, לא להתפשר במחיר ולממן דירה חדשה בהון עצמי נוסף

יפתח עשהאל: חברת הכנסת לזימי, אני מפנה אותך אל הגרף

יפתח עשהאל:  הכחול מצד ימין זה חלוקת חמישונים של האוכלוסייה הכללית

יפתח עשהאל:  האדום זה חלוקת החמישונים של מחזיקי דירה בהמתנה; מי שמנצלים את השנתיים האלה

יפתח עשהאל:  אנחנו רואים שככל שהשכר שלך יותר גבוה – אתה מנצל יותר מפרק הזמן של השנתיים כדי להנות מפיק מחירים, ולא מתפשר על המחיר

משה גפני: למעשה, יש שלושה תאריכים: יש 12 חודשים, 18 חודשים ו-24 חודשים

משה גפני:  היה שלב בו הסכמנו כולנו, גם אתם, ל-24 חודשים

ינון אזולאי: בהתחלה זה היה קבוע ל-24 חודשים

ינון אזולאי:  אחר כך הורדנו ל-18 חודשים בהוראת השעה

משה גפני: הייתה הסכמה שלהם על 24 חודשים

ינון אזולאי: הם טוענים שמעולם הם לא הסכימו לזה; שזה היה בעל כורחם

ינון אזולאי:  החוק היה 24 חודשים, הוראת השעה הייתה 18 חודשים, עכשיו זה חזר ל-24 חודשים והם רוצים להוריד את זה ל-12 חודשים

משה גפני: אני רוצה לסכם את התאריכים: בהתחלה היה קבוע ל-24 חודשים

משה גפני:  אני זוכר שאני דיברתי איתכם על העניין הזה

משה גפני:  הייתה הסכמה כזו או אחרת, אבל הייתה הסכמה, והעברנו את זה

משה גפני:  לאחר מכן הורדנו את זה ל-18 חודשים, ועכשיו אתם מבקשים להוריד את זה חזרה ל-12 חודשים

משה גפני:       אדם שהוא בעל מצב כלכלי לא גבוה, אפילו נמוך, שזו הדירה שלו והוא צריך לעבור דירה, בגלל שמקום העבודה שלו הוא במקום אחר – זה ריאלי שהוא לא יוכל למכור את הדירה שיש לו ב-12 חודשים, אלא אם כן הוא הולך ומפסיד את הכל

משה גפני:  הוא רוצה למכור בגלל שהוא לא רוצה להחזיק את זה; אין לו גם כסף לדבר הזה, במיוחד לא היום

יצחק אהרונוביץ': אני רק רוצה לחדד: מי שדירה ב' שלו היא דירת קבלן – חוץ מהתקופות שאמרנו, יש לו עוד כ-12 חודשים מהיום שבו הוא מקבל את המפתח של הדירה החדשה

עודד פורר: אתה רוצה לתמרץ את כולנו לקנות רק מקבלנים?      

יצחק אהרונוביץ': אני לא רוצה לתמרץ; אני רוצה להבהיר לוועדה, שיהיה ברור שרכישה מקבלן יכולה לקחת כשלוש שנים

משה גפני: שי, אל תנהל דיאלוג עם כולם

משה גפני:  אני רוצה להבהיר את מה שאתם מבקשים

משה גפני:  מי מחברי הכנסת רוצה להתייחס? בבקשה

אליהו דלל: אני דווקא מקבל את גישת האוצר

אליהו דלל:  אנחנו רואים לפי הגרפים שמי שיש לו כסף – יכול לנצל את זה

אליהו דלל:  אנחנו, כחברי כנסת, מסתכלים גם על אותן משפחות או זוגות שרוצים לשפר דירה; שקנו דירת שני חדרים או שלושה חדרים ורוצים לעבור לדירת ארבעה חדרים

אליהו דלל:  תגבילו את זה לכך שמי שרכש דירה בפחות מ-2

אליהו דלל: 5 מיליון שקלים – לא ייכלל ב-12 החודשים, ואז אני אבין את הגישה שלכם

אליהו דלל:  תחשבו על זה

ינון אזולאי: סליחה שאני חולק עליך, אבל אני לא אוהב את ההגבלות האלה

ינון אזולאי:  קודם כל, אני לא אוהב את המשחקים האלה

ינון אזולאי:  הרי, הם עושים את זה כדי בסופו של דבר להגיע איתנו ל-18 חודשים במשא ומתן

עאידה תומא סלימאן: נתחיל מ-18 ונגיע ל-24

ינון אזולאי: הייתי מבקש לדעת נתונים על הפער שבין 24 החודשים ל-18 החודשים: כמה דירות נמכרו באותו הזמן? מהן הריביות שהיו? שתהיה לנו תמונה מלאה

ינון אזולאי:  כשאתה בא ואומר לי: "דירה מקבלן" – זו לא איזו מתנה שאתם נותנים

ינון אזולאי:  אתם לא עושים טובה; אלה דברים ברורים, שבכלל לא אמורים להיות על השולחן

אסף וקסלר: זו רק ההעברה

ינון אזולאי: העברה; לא הטבה

ינון אזולאי:  לא מה שהרב גפני חשב בהתחלה

ינון אזולאי:  אבל גם כשאדם קונה דירה מיד שנייה – לא פעם הוא קונה אותה במקום הרוס, או שהוא רוצה להיכנס ולעשות אותו מחדש

ינון אזולאי:  אגב, גם דירות גמורות עולות היום 2

ינון אזולאי: 5 מיליון ₪

אליהו דלל: אני רוצה לעשות הפרדה בין משפחה שיש לה אמצעים לבין משפחה שאין לה אמצעים

ינון אזולאי: יש מקומות שיש בהם אזורי ביקוש, ויש מקומות שיש בהם פחות

ינון אזולאי:  קח את נוף הגליל לצורך דוגמה: אנחנו יכולים לראות שיש בה דירות ריקות, ויש דירות, בשכונות מסוימות - - -     

נעמה לזימי: ינון, יש היגיון במה שאלי דלל אומר, אבל השאלה היא מאיזה סכום

ינון אזולאי: יכול להיות; אפשר לדבר על זה, אבל אני בא ואומר: לא לשים את זה רק על קבלן, כי כשאנחנו קונים דירה ביד שנייה, לפעמים אדם צריך להיכנס לשיפוץ

ינון אזולאי:  אתה יודע איך אתה נכנס לשיפוץ, אבל אתה לא יודע איך אתה יוצא

ינון אזולאי:  אתה יכול להיכנס לשיפוץ שמתחיל בארבעה חודשים, ולפעמים הוא נמשך גם עד שנה ויותר

ינון אזולאי:  כל עוד הוא לא נכנס לדירה – הוא לא יודע מתי הוא יכול לצאת מהדירה הקודמת, לכן הוא לוקח לעצמו טווח של חצי שנה לפחות, שבה הוא לא מוכר את הדירה עדיין

ינון אזולאי:  כשהוא בא למכור את הדירה אחרי חצי שנה, אתה בא ואומר לו שנשארה לו עוד חצי שנה

ינון אזולאי:  זה לא נכון לעשות את זה בצורה הזו

ינון אזולאי:       אני בעד לשחרר כמה שיותר דירות לשוק

ינון אזולאי:  קח את מי שיש לו שתיים, שלוש או ארבע דירות, ותוריד לו את מס השבח

ינון אזולאי:  אתה תראה יותר הצפה בשוק מאשר מאותם אנשים של 12 החודשים, שמתים למכור את הדירה הזו

ינון אזולאי:  אם היית רואה אותם אחרי שנה וחצי, כשהם נכנסים לשכירויות, הייתי אומר לך: "תשמע, הם מבסוטים מהדירה, יש להם גם שכירות והם מרוויחים

ינון אזולאי:  יש על מה לדבר", אבל כשהדירה שלנם עדיין ריקה והם עדיין נמצאים בה בעצמם, כי הם עדיין לא נכנסו לדירה השנייה – אין שום סיבה לקבוע 12 חודשים

ינון אזולאי:  זהו זמן מועט, שלא ניתן לעשות את זה בו

משה גפני: אוקיי, תודה

משה גפני:  נעמה

נעמה לזימי: תודה

נעמה לזימי:  אני רוצה רגע להביא את הזוגות הצעירים, ולצייר ציר זמן שמשקף את המשמעות של דבר כזה למישהו שנמצא במדינה שקשה לקנות בה דירה

נעמה לזימי:  הם אומרים: "אנחנו עושים השקעה בדירה ראשונית; אולי באזור פינוי-בינוי או באזור קשה", ואז הם יודעים שבסופו של דבר – הם רוצים לשפר דיור

נעמה לזימי:  יש להם ציר לינארי

נעמה לזימי:  במשכורות של שכר ממוצע היום, התהליך הוא ארוך טווח

נעמה לזימי:       אתה יודע, הרב גפני, לא תמיד מוצאים דירה לשיפור דיור בזמן הכי נכון

נעמה לזימי:  אתה פתאום מוצא לך איזו דירה, ולא בטוח שאתה יכול להתחיל את תהליך השיפוץ בחודשיים-שלושה הראשונים

נעמה לזימי:  אלה אנשים שלא עוסקים בבנייה; הם לא קבלנים או יזמים, אלא אנשים שמשפרים דיור

נעמה לזימי:  אי אפשר לסחוט אותם, באותו הרגע שבו הם חתמו עם עורכי הדין, להתחיל את תהליך השיפוץ

נעמה לזימי:  הדבר הזה יכול לקחת כמה חודשים טובים, מטבע הדברים

נעמה לזימי:       אתה תייצר מצב של מנגנון כל כך לחיץ, בפרק זמן כל כך קטן של 12 חודשים

נעמה לזימי:  במצב הלחוץ של זוגות צעירים היום, שבודקים כל הצעה – כמה זמן ייקח להם? מהו הטווח שנשאר בין רגע קניית הדירה, ועד שסגרו את המשכנתא, התחילו את הדיור, מצאו קבלן בעלות נורמלית ולקחו עוד כמה הצעות מחיר?      אתה מייצר מנגנון לחץ, שבו הם ייאלצו למכור את הדירה שאמורה להיות, בסופו של דבר, דירה לשיפור דיור

נעמה לזימי:  דירה שהם ייקחו עליה טיפה יותר, כדי לעמוד בעלויות הגדולות של שיפור הדיור

נעמה לזימי:  אתה הופך את הזוגות הצעירים למצב שבו הם הסחטנים, שבועת הדיור נמצאת על כתפם

נעמה לזימי:  זה לא הגיוני

נעמה לזימי:      אני רוצה להגיד משהו לגבי הערת קבלן

נעמה לזימי:  השליטה לגבי מתי הוא נותן מפתח – נמצאת אצלו

נעמה לזימי:  לא תמיד זה בזמן הכי נכון

נעמה לזימי:  לכן, ההערה הזו היא לא במקום, כי הקבלן הוא זה שיודע מתי הוא מוסר את הדירה למי שלקח אותה

נעמה לזימי:       אני רוצה להגיד משהו גם בהקשר למה שחבר הכנסת אלי דלל אמר

נעמה לזימי:  אני יכולה להבין איזה שהוא רציונל לגבי הדיפרנציאליות; בוודאי שלמי שיש כסף לדירה ב-4 מיליון ש"ח ולשיפור דירה ב-6 מיליון ₪ - אפשר לדבר לגביו על החזקת דירות יוקרה

נעמה לזימי:  אני לא בטוחה שגם איתם אנחנו צריכים להתעסק באופן הזה, אבל נניח

נעמה לזימי:  בישראל של היום, הסיפור של דירה אחת כנכס הוא קריטי מול השכר ויוקר המחייה

נעמה לזימי:       שיפור דיור הוא כנראה האופציה היחידה של מי שגם מרחיבים משפחה בדרך

נעמה לזימי:  יכול להיות שמשפחה בת ארבע נפשות כבר לא נמצאת באותו מצב עם דירת שניים וחצי חדרים

נעמה לזימי:  יש אילוצים בחיים

נעמה לזימי:  אני לא רוצה להפוך להיות זו שסוחטת את הדירות הצעירים למכור בזול, וגם אומרת להם: "כך אני מקלה על שוק הדיור בישראל"

נעמה לזימי:  זו פיקציה

נעמה לזימי:  המדינה היא הבעלים של כ-93% מהקרקעות

נעמה לזימי:  הגיע הזמן לפתרונות אחרים; ממש לא על חשבון הפרט, ובטח שלא על חשבון הזוגות הצעירים

משה גפני: תודה רבה

משה גפני:  עאידה, בבקשה

עאידה תומא סלימאן: תודה

עאידה תומא סלימאן:  לצערי הרב, גרמו לי לבוקר מאוד קשה

עאידה תומא סלימאן:  ארבעה אנשים; שלושה גברים ואישה, נרצחו במדינת ישראל הלילה

עאידה תומא סלימאן:  שניים מהם יהודים ושניים ערבים

עאידה תומא סלימאן:  לצערי הרב, המספר רק הולך ומתאפס, כאשר השר עסוק בלרדוף אחרי כל פיסת בד שלא נראית לו כמו הדגלים של נערי הגבעות, במקום שיתעסק בפשיעה

עאידה תומא סלימאן:       אני חייבת להתוודות, בתחילת הדיון הזה, שגם אני חשבתי על שיפור דיור לעצמי

עאידה תומא סלימאן:  בדרך כלל, כאשר עושים שיפור דיור, זה לא רק קניית דירה מיד שנייה; במיוחד בעיר כמו שלי, שנמצאת בתקופת בינוי, אפשר לחשוב על לקנות מקבלן

עאידה תומא סלימאן:  אני חושבת שכולנו יודעים עד כמה הקבלנים לא עומדים, הרבה פעמים, בלוח הזמנים שהם נותנים בחתימה

משה גפני: זה לא רק קבלנים

משה גפני:  יש אנשים שיש להם דירה שהם חיים בה, והם קונים דירה אחרת שלא מקבלן

עאידה תומא סלימאן: לאנשים לא מסתדר והם לא מוצאים דירה, אז הם מבקשים להאריך את השהייה שלהם בדירה שהם מכרו

עאידה תומא סלימאן:  זה קורה גם כן למי שקנה ופתאום הקבלן לא מכר

עאידה תומא סלימאן:  כולנו יודעים שיש בעיות בשוק הדיור, ואצל אנשים שמנסים לשפר

עאידה תומא סלימאן:  מי שהולכים למכור את הדירה השנייה הם בטוח לא בעלי ההון, שיש להם כמה וכמה דירות

עאידה תומא סלימאן:  אלה הם לא האנשים שחושבים למכור את הדירה, ואם הם מוכרים – זה כדי לקנות משהו אפילו יותר גרנדיוזי

עאידה תומא סלימאן:  לא הם נפגעים מההחלטה הזו

עאידה תומא סלימאן:  מי שנפגע מהחלטה כזו הם בעיקר זוגות צעירים, או אנשים ממעמד הביניים, שמנסים לשפר את רמת הדיור שלהם, כדי שיוכלו, סוף סוף, לקנות דירה בה הם יכולים לחיות כמשפחה

עאידה תומא סלימאן:       אני חושבת שהייתה סיבה בגללה הארכנו את העניין, בזמנו

עאידה תומא סלימאן:  אנחנו לא במצב בו השוק פורח

עאידה תומא סלימאן:  לסחוט את האנשים כדי שיימכרו את הדירה בכל מחיר, כי הם צריכים לעמוד בזה, אחרי שהנחתנו עליהם את המכה הזו – זו בריחה מהאחריות של משרד האוצר

עאידה תומא סלימאן:  בכל הרפורמות שהבאתם, אתם משיתים את האחריות על האזרחים, במקום לקחת אחריות בעצמכם, על מה שקורה במדינה ועל הכשל התפקודי של משרדי הממשלה

עאידה תומא סלימאן:       משרד השיכון צריך לפתור את הבעיות, לא להכריח את האנשים למכור בזול כדי לפתור בעיות של דיור

עאידה תומא סלימאן:  כך לא פותרים כלום

עאידה תומא סלימאן:  מי שימכור את הדירה, ויידע שהוא מוכר את הדירה בזול – יש לו פחות כסף כדי לשפר ולקנות עוד דירה, והוא ייקח את זה בחשבון

עאידה תומא סלימאן:  אני חושבת שאסור להסכים לדבר כזה, כי זה ייפגע דווקא בקבוצות שכן יכולות לעורר את השוק, ולאו דווקא באלה שקונים ושמים בצד

משה גפני: תודה רבה

משה גפני:  עודד פורר, ואחריו עו"ד יוסי אלישע

עודד פורר: תודה, אדוני היושב-ראש

עודד פורר:  ראשית, אני חושב שיש פה תמימות דעים בוועדה לגבי כך שהתיקון הזה הוא לא במקומו

עודד פורר:  הוא לא במקומו מבחינת העיתוי, בו שוק הדיור נמצא במצב בו הריביות מאוד גבוהות

עודד פורר:  יש קושי ביכולת לקחת הלוואות ומשכנתאות, והיקף המשכנתאות הולך ויורד

עודד פורר:       אני חייב לומר שאני מתנגד להצעה של חבר הכנסת דלל

עודד פורר:  אני חושב שהדיפרנציאליות היא לא נכונה, ורק מסבכת עוד יותר מנגנון שהוא גם כך לא פשוט עבור הרבה מאוד אנשים

עודד פורר:  תמיד כשאתה קובע את המספרים האלה – השוק מוצא את הדרך ללכת מסביבם

עודד פורר:  אני חושב שהדבר הנכון, אדוני היושב-ראש, הוא להישאר עם ההסדר הקיים – לא 24 חודשים; 18 חודשים

עודד פורר:  לא הייתי עושה שינוי מעבר לזה

עודד פורר:       כן הייתי מצפה, ממשרד האוצר לנתונים, חמש שנים אחרי שהורדתם מ-24 חודשים ל-18 חודשים

עודד פורר:  מה קרה? פתאום שוק הדיור הוצף בגלל זה? פתאום כולם שיחררו ורצו למכור את הדירות שלהם? לא

עודד פורר:  כשרוצים לטפל בהיצע הדיור, אני חושב שאתם צריכים לחפש אלמנטים אחרים, ולאו דווקא את הסיפור הזה

משה גפני: תודה רבה

יוסי אלישע: אדוני, אני רוצה שנבין על מה אנחנו מדברים

יוסי אלישע:  עו"ד יוסי אלישע, לשכת עורכי הדין

יוסי אלישע:  אנחנו מדברים על אנשים שדירתם היא עולמם

יוסי אלישע:  אלה אנשים עם דירה יחידה

יוסי אלישע:  המשמעות של אי-עמידה בלוחות הזמנים האלה היא לא רק מס רכישה של 8%, שהוא דרמטי, דרך אגב, ביחס לדירה החדשה, ולא זו שהם מכרו – אלא גם מס שבח של 25%

יוסי אלישע:  מי שלא עומד בפרק הזמן הזה הוא לא משפר דיור, אלא מחוסר דיור

יוסי אלישע:  שי יספר לכם שכמנהל משרד מקומי, אם היו מגיעים אליו מקרים כאלה – אלה מקרים קורעי לב

יוסי אלישע:  אלה אנשים שאיבדו את הכל

יוסי אלישע:       בשיא הביקוש, הוועדה הזו הצליחה להביא את זה ל-18 חודשים

יוסי אלישע:  לפי פרסומי האוצר, אנחנו נמצאים בירידה של כמעט 50% בביקושים, זאת אומרת, בעודף היצע, ואנחנו לא מדברים על 18 חודשים בכלל, אלא על 12 חודשים

יוסי אלישע:  יותר מכך, כל הדבר הזה הוא Shifting

יוסי אלישע:  הרי, דווקא עכשיו, כשהאוצר מדבר על שיא התחלות בנייה, שיא היצע וחוסר בביקוש בשנה הנוכחית – היית מצפה ש-24 החודשים דווקא יישארו, כי המשמעות של כך היא שאני פורס את ההיצע ל-24 חודשים

יוסי אלישע:  אם אני עושה 12 חודשים – אני מבקש מהם להביא את זה להיום

יוסי אלישע:  היום אין בעיה של היצע, אבל תהיה בעיה בשנה הבאה

יוסי אלישע:  אם הקדמנו את זה – זה יבוא על חשבון ההיצע של השנה הבאה, אז לא עשינו בזה שום דבר

יוסי אלישע:       יותר מכך, אדוני: רשום בדברי ההסבר שאנשים יושבים וממתינים לעלייה

יוסי אלישע:  נכון להיום, עם הריביות הגבוהות ועם ירידת המחיר – אף אחד לא ממתין לעלייה; כולם ממהרים למכור

יוסי אלישע:  יספרו לך קבלנים, שלא נמצאים פה, אבל אולי יהיו פה בדיון הבא על דירות מעטפת, שהם תקועים עם מלאים

יוסי אלישע:  הם מתים למכור כבר

יוסי אלישע:  אנחנו מדברים על ירידות מחיר ועל מבצעים רחבי היקף

יוסי אלישע:  מה אתה רוצה ממשפחה קטנה בפריפריה, שלא תצליח למכור תוך 12 חודשים, או אפילו תוך 18 חודשים? מה היא תעשה?    בתקופות כאלה, מי שלא ימכור – ייאלץ להיות מחוסר דיור; זה מצב שלא יכול להיות

יוסי אלישע:  לכן, אני חושב שלא צריך לדבר בכלל על קיצור התקופה הזו; היא קצרה גם כך

יוסי אלישע:  זהו פרק זמן שהיה תמיד, גם בתקופות של שיא

יוסי אלישע:  עכשיו, כשאנחנו בתקופה של היעדר ביקוש – צריך להשאיר את פרק הזמן כפי שהוא, אם לא להאריך אותו

משה גפני: תודה רבה

משה גפני:  אימאן, בבקשה

אימאן ח'טיב יאסין: אני רוצה להמשיך את אותו הקו של עורך הדין, ולדבר גם על נושא העיתוי, שהוא מאוד קשה

אימאן ח'טיב יאסין:  אנשים לא מצליחים לשרוד את היום

אימאן ח'טיב יאסין:  אנחנו נמצאים אחרי שנים של קורונה, בהן אנשים לא עבדו ועסקים נסגרו

אימאן ח'טיב יאסין:  אנשים זקוקים לכל תמיכה ועזרה

אימאן ח'טיב יאסין:  לא צריך לשים מעל הראש שלהם עוד נטל כזה, ולחייב אותם על דברים שהם גם לא בשליטה שלהם; עובדה היא ששוק הדיור תקוע, ואנשים לא יכולים לקנות או למכור דירות

אימאן ח'טיב יאסין:  לכן, אני חושבת שיהיה מן הראוי להוריד את ההצעה הזו מסדר היום בכלל, עד שיהיה מצב אחר

משה גפני: תודה רבה

משה גפני:  רו"ח אבי נוימן

אבי נוימן: ורד אולפינר, בבקשה

ורד אולפינר: ורד אולפינר, לשכת רואי החשבון

ורד אולפינר:  אני רוצה להצטרף לדבריו של יוסי אלישע; אנחנו נמצאים לחלוטין בגישה הזו

ורד אולפינר:  אני חושבת שכולם מדברים כל הזמן על משפרי דיור, ואנחנו שוכחים שהרבה פעמים – מי שמוכר את הדירה הם אנשים מבוגרים, שרוצים לעבור לדירה יותר קטנה ולעזור לילדים שלהם, וגם הם ייפלו פה; גם הם יצטרכו לשלם מס רכישה ומס שבח

משה גפני: אי אפשר להגיד גם וגם, בגלל שכל המקרים שעליהם את מדברת הם מקרים קיימים

ורד אולפינר: נכון, לא רק משפרי דיור

ורד אולפינר:  אלה גם משפרי הדיור וגם אוכלוסייה מבוגרת

ורד אולפינר:  בסופו של דבר, בתקופה כל כך קשה, בה קשה מאוד למכור דירות, צריך לחזור לחוק העיקרי – ל-24 חודשים, או למה שיחליטו חברי הכנסת

ורד אולפינר:  היום, להוריד את זה ל-12 חודשים זו פגיעה אדירה בשוק

ורד אולפינר:  מס שבח של 25% ומס רכישה של 8%

קריאה: מטורף

משה גפני: תודה רבה

משה גפני:  יש עוד מישהו שרוצה להתייחס? אם לא – אני אתן לרשות המסים

שי כהן: שי כהן, רואה חשבון מלשכת רואי החשבון

משה גפני: בבקשה

שי כהן: שתי נקודות שלא שמו לב אליהן: הספירה מתחילה מהיום שבו נחתם החוזה

שי כהן:  הרבה פעמים מקבלים את הדירה גם שמונה חודשים אחרי, בהתאם לקצב התשלומים

שי כהן:  זו נקודה אחת

שי כהן:  נקודה שנייה, לגבי הקבלנים: ברגע שאתה קונה דירה מקבלן, אתה תרצה למכור את הדירה שלך רק אחרי שאתה יודע שאתה מקבל את החזקה

שי כהן:  גם השנה הזו היא פחות מ-18 החודשים שיש לאדם רגיל, כי אתה לא יודע מתי תקבל את הדירה; זה יכול להיות אחרי שנתיים, שש או עשר שנים

יצחק אהרונוביץ': בסוף, יש הסכם

יצחק אהרונוביץ':  אם קבלן יודע שיש לו 12 חודשים - - -     

שי כהן: ברגע שאתה קונה מקבלן, יש לך 12 חודשים מהרגע שהבנייה הסתיימה

שי כהן:  אתה לא תמכור את הדירה שלך לפני, כי אולי הדירה - - -     

יצחק אהרונוביץ': אני כן קניתי מקבלן ומכרתי קודם

יצחק אהרונוביץ':  למה אין את האפשרות למכור?     

שי כהן: אין לך אפשרות למכור, כי אתה לא יודע מתי תקבל את הדירה

שי כהן:  << דובר >> << דובר >> אתה יכול לשים את הדירה שלך למכירה?     

יצחק אהרונוביץ': בוודאי, מה זאת אומרת?     

עאידה תומא סלימאן: אבל יש בעיה אחרת

עאידה תומא סלימאן:  היום בעכו, בגלל התנופה בבנייה, באותו המחיר של דירה יד שנייה – אפשר לקנות דירה חדשה, יותר גדולה ועם שירותים יותר טובים באזור

עאידה תומא סלימאן:  אני נתקלת בזה

עאידה תומא סלימאן:  יש לי דירה במרכז העיר, ובמחיר שלה אפשר לקנות בשכונה החדשה, גדולה יותר במשהו כמו 15 מטר מרובע, עם שירותים יותר טובים ובלי צורך לשיפוץ

עאידה תומא סלימאן:  מי יקנה את הדירה מיד שנייה שנמצאת במרכז העיר? אף אחד

עאידה תומא סלימאן:  כולם הולכים לקנות דירות חדשות

ינון אזולאי: עאידה, עוד קצת שכנוע ואני חוזר לעכו

משה גפני: בבקשה, מי מתייחס לדברים שעלו?     

אסף וקסלר: אסף וקסלר, אגף תקציבים

אסף וקסלר:  בשורה התחתונה, הנתונים שאנחנו הסתכלנו עליהם מראים, באופן חד משמעי, שהטבת המס הזו הולכת לעשירונים הכי עליונים שיש; זה גם בסדר להגיד שיש הטבות מס לעשירונים עליונים

עודד פורר: ב-2019; לפני ארבע שנים, רק נדייק

אסף וקסלר: בסופו של דבר, הטבת המס הזו היא לעשירונים עליונים, והם אלה שנהנים ממנה

אסף וקסלר:  אנחנו לא מתעלמים; יש מקרים מצערים וקשים, בהם לפעמים גם זוגות שהם לא מהעשירונים האלה נקלעים למצבים בהם הם לא מצליחים את הדירה - - -     

ינון אזולאי: תנו לנו נתונים בדוקים

אסף וקסלר: הצגנו במצגת וחשבנו שזה מספיק

אסף וקסלר:  אם זה לא מספיק – אנחנו נציג עוד, אין בעיה

ינון אזולאי: מה הייתה עלות הריבית במהלך התקופה של 24 החודשים, של 18 החודשים ושל 12 החודשים שאתם רוצים לעשות? כמה דירות נמכרו? כמה נשארו?     

יפתח עשהאל: אנחנו צופים שהמהלך הזה ישחרר בערך 3,000 - - -      

עודד פורר: לא מה אתם צופים - - -     

ינון אזולאי: מה היה כשעשיתם את המהלך? זה מה שאני דורש, קודם כל

ינון אזולאי:  תן לי גם את הצפי, זה בסדר

אסף וקסלר: נעביר את הניתוח ונציג צפי

אסף וקסלר:  בסופו של דבר, זו הטבת מס שנהנים ממה עשירונים עליונים, ואנחנו סבורים שהדבר הזה יכול לעזור לירידת מחירים בשוק הדיור

אסף וקסלר:  זה משהו שאנחנו שואפים אליו הרבה זמן, ואנחנו חושבים שבסוף זה ישרת את מי שאין לו היום דירה ויוכל לקנות דירה במחיר יותר נמוך

עודד פורר: כשעשיתם את זה ב-2016 – זה לא כל כך עזר

אסף וקסלר: אני חושב שזה חלק ממכלול של צעדים

אסף וקסלר:  ודאי שהצעד הזה, בפני עצמו, לא ישנה את השוק

אסף וקסלר:  אנחנו מדברים פה על כמה אלפי דירות, ולא על שינוי שעומד בפני עצמו ומשנה את כל השוק

משה גפני: ולכן אתם מציעים 12 חודשים?     

אסף וקסלר: ולכן אנחנו מציעים 12 חודשים

משה גפני: אני אמרתי לכם: אני לא למדתי כלכלה באוניברסיטה, אבל למה בכל פעם שאתם רוצים להגדיל את היצע הדירות ולהוריד את המחירים – אתם לוקחים כסף מהאזרחים? למה אתם אף פעם לא נותנים כסף? למה אתם מעלים את מס הרכישה והתיאומים שכתוצאה מזה?      

קריאה: זה התפקיד שלנו

משה גפני: אבל אני שואל אותם, אני לא מבין את הנושאים שעומדים על סדר היום

משה גפני:  כל הזמן אתם עושים רע, ואז אתם חושבים שדרך זה יהיו יותר דירות ומחירים פחות גבוהים, שאנשים יקנו וכולם יהפכו להיות עשירים במדינה

משה גפני:  אני מכיר מקרים, ותשאלו את שי אהרונוביץ, הוא יספר לכם – בהם אנשים ממעמד הביניים ומטה לא הצליחו למכור את הדירה במשך הרבה זמן, וכאלה – יש רבים

קריאה: והיום יותר

משה גפני: היום יותר, זה ברור

משה גפני:  אני לא מדבר דווקא על היום

עודד פורר: אדוני, הגרף הוא מ-2019; אנחנו נמצאים בעולם הפוך היום

עודד פורר:  איפה הגרף החדש של היום? מי ימתין למכור דירה כשהוא לא יכול?     

יפתח עשהאל: אדוני היושב-ראש, אני רוצה רק להזכיר שזהו אחד מהמהלכים שאחראיים לעיקר הגידול בהיצע שאנחנו רואים בדירות

יפתח עשהאל:  זה עבד בעבר וזה גם עובד השנה

משה גפני: בסדר

משה גפני:  אני סיימתי את הדיון בעניין הזה

משה גפני:  אני אמרתי לחמד עמאר שלא נצביע היום, בגלל שיש חג של הדרוזים

ינון אזולאי: כן

ינון אזולאי:  אגב, גם ביום שני יש איזה חג

משה גפני: איזה חג?     

ינון אזולאי: לא יודע

ינון אזולאי:  צריך לשאול את כל חברי הכנסת מה קורה, כדי שנדע אם מצביעים או לא

משה גפני: על כל פנים, אני מבקש מכם: עד שתהיה הצבעה בחוק הזה – תבדקו - - -     

עודד פורר: יכול להיות שאתה חוגג את ה-01 במאי, ינון?     

ינון אזולאי: לא, עאידה אמרה שיש חג - - -     

עאידה תומא סלימאן: אני אחגוג את ה-01 במאי

ינון אזולאי: שמעת? לכן, צריך לדאוג שגם בזמן של עאידה לא יהיו הצבעות

ינון אזולאי:  זה לא יפה שכולם קיבלו – גם לה מגיע יום אחד

משה גפני: אבל ינון, אתה יודע שלא התחייבתי לחמד עמאר?     

ינון אזולאי: לא התחייבת?     

משה גפני: לא התחייבתי

משה גפני:  הוא אמר לי על הנושא הזה אבל לא התחייבתי

ינון אזולאי: בגלל זה עודד בא לבדוק

עודד פורר: לא, אני לא באתי בגלל העצמאות, אגב

עודד פורר:  אני גם לא אהיה כל היום

משה גפני: היה חג ביום ראשון

משה גפני:  נכון, אימאן?      

אימאן ח'טיב יאסין: נכון

משה גפני: והתחייבתי לה שלא תהיינה הצבעות

אימאן ח'טיב יאסין: תודה

ינון אזולאי: שתדעי לך: שעה לפחות, מתוך הדיון, הייתה רק על זה שהוא הזכיר שהוא התחייב לך

אימאן ח'טיב יאסין: אני מאוד מעריכה

אימאן ח'טיב יאסין:  אני אזכיר אתכם בתפילותיי

עודד פורר: הוא מפחד להגיד שהוא התחייב לחמד

עודד פורר:  לא יודע למה

משה גפני: החג הזה יותר מפורסם

משה גפני:  זאת האמת

משה גפני:  היא דיברה איתי על החג שלהם כבר לפני זמן רב

משה גפני:  חמד לא דיבר איתי; הוא דיבר רק בישיבה

ינון אזולאי: ובכל זאת אתה מכבד את הבקשה של חמד

משה גפני: כן

משה גפני:  אני מבקש מכם: אפשר לדבר על העניין הזה, אנחנו כבר קיימנו על זה הרבה דיונים

משה גפני:  זה נכון שאפשר לשים את הפוקוס על מקרים של אנשים אחרים, אבל זו לא האמת

משה גפני:  אנחנו בתוך עמנו יושבים

משה גפני:  אנחנו יודעים שיש מקרים, במיוחד בתקופה הזו, בהם אנשים לא מצליחים למכור ולקנות בתוך 12 חודשים

משה גפני:  אין מציאות שאפשר להצביע עליה, ואנחנו יכולים לגרום עוול גדול לאנשים רבים

משה גפני:      אני יכול לעשות את מה שאמר חבר הכנסת דלל ולהיכנס לתוך מחירי הדירות, אבל לא נצא מהעניין הזה

משה גפני:  היות והחוק שהסכמנו עליו, לפיו יהיו 18 חודשים, הסתיים ב-2021 – אני מבקש מכם שתבואו לפני ההצבעה עם הצעה, שהיא תהיה מהלך ביניים בין 24 חודשים ל-12 חודשים

משה גפני:  אם תבואו עם 18 חודשים – אני אדבר עם החברים ואולי נלך על העניין הזה, אם תבקשו שזו תהיה הוראת שעה לפרק זמן של חמש שנים

משה גפני:  אם תגידו שלא – יכול להיות שאצביע נגד

משה גפני:  זה לא נשמע הגיוני בתקופה הזו

משה גפני:  אני מבקש שתחשבו על הצעת פשרה בעניין, לפני שאנחנו מצביעים על החוק הזה

משה גפני:       אנחנו נעשה הפסקה עד 11:30, ואז נתחיל לעסוק בנושא של עוסק זעיר

ינון אזולאי: אם זה יהיה 12 חודשים – אנחנו טסים ללה-לה לנד כדי להצביע

משה גפני: לגבי האמירה של סמוטריץ' – מה נעשה איתה?     

ינון אזולאי: אני מאמין שהם ירצו לכבד את זה ולא יגידו 12 חודשים